นายกรัฐมนตรี ปฏิเสธตอบคำถามถึงความชัดเจนอนาคตทางการเมือง กล่าวเพียงว่าขออยู่ในบรรยากาศที่มีความสุขก่อน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ปฏิเสธตอบคำถามของผู้สื่อข่าวถึงความชัดเจนในการประกาศท่าทีอนาคตทางการเมือง รวมถึงกรณีจะแยกกับพลเอก ประวิตร วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐตามที่มีกระแสข่าวใช่หรือไม่ โดยนายกรัฐมนตรี กล่าวเพียงสั้นๆ ว่า ขออยู่ในบรรยากาศที่มีความสุขก่อน